בובו וזץ

בובו וזץ היא סדרת מערכונים מונפשת ישראלית, שהופקה על ידי חברת ההפקה Shortcut Playground עבור HOT. הסדרה עלתה לראשונה לשירות הווידאו על פי דרישה HOT VOD Young ב-22 באפריל 2009.

 תקציר העלילה 
במרכז הסדרה עומדות דמויותיהם של בובו וזץ, אשר התקבלו לפרזנטורים של HOT VOD Young. בסדרה מוצגת דרך התמודדותם עם סיטואציות בדרכם המקורית והמצחיקה; בנוסף, מערכונים מאוחרים יותר מציגים אותם בסיטואציה המתקשרת לתוכן אשר אותו מעוניינים לקדם, בין אם בתסריט, בדרך ההתנהגות או המוזיקה. הצמד נוהג לעיתים קרובות לשבור את הקיר הרביעי בפנייה ישירה ובמודעות לצופים.

ישנם מערכונים החוזרים על עצמם מספר פעמים, כגון "המופע הנוצץ של זץ": במערכונים אלו, לזץ יש תוכנית אירוח, בה בובו מתפקד כלהקה. בכל מערכון, זץ מנסה לארח דמויות מפורסמות בקרב הקהל, כגון דורה או עכברסטה, אך אלה אף פעם לא מגיעים ועל בובו מופקדת הבקשה "לאלתר" - דבר היוצר סיטואציות בהן בובו מנסה לחקות דמויות מוכרות.

 דמויות 
 בובו (אביעד בנטוב): מפלצת ירוקה ממין זכר, אחד משני הפרזנטורים של HOT VOD Young. תמים וקל דעת, לרוב נוטה להאמין לזץ בנושאים מגוונים, אף על פי שבדרך כלל שגויים. בחלק מהפעמים הוא מוצג כבעל חוזק פיזי.  באחד מהמערכונים נחשף כי שם משפחתו הוא ג'וניור, ובמערכון אחר נחשפו שמות בני משפחתו ואף חלקם נכחו במערכונים נוספים. המאכל האהוב עליו הוא פחזניות. למד לנגן על פסנתר במשך 10 שנים. 
 זץ (אודי גוטשלק): רובוט כתום, אחד משני הפרזנטורים של HOT VOD Young. אנוכי ונרקיסיסט. לעיתים קרובות מנצל את בובו, ונוהג להזכיר כמה הוא יותר טוב ממנו. מנסה ברוב המערכונים "לפרוץ" מהמסך של השירות. במערכונים המוקדמים יותר ישנה שנאה קלה של זץ כלפי בובו, אך בהמשך נרקמת חברות בין השניים. פוחד מפרפרים ומספרים.  באחד מהמערכונים נחשף כי שם משפחתו של זץ הוא שלוזנברג, ואילו שמות הוריו הם מתילדה ויהושע. אלרגי לנוצות. 
 וענונו: בעל חנות, אשר רוב מוצריה בעלי בעיות, כגון נורה שרופה או סביבון שכל פאותיו הן האות נ'. בובו נוהג לרכוש אצלו לעיתים קרובות. דמותו אינה נוכחת באף מערכון אלא שמה מוזכר בלבד. כמו כן, מצוין כי לאשתו יש חנות בגדים אשר ממנה בובו קנה לו ולזץ חולצות אשר לא תואמות למידותיהם. 
 ידיים: זוג ידיים אנושיות המופיעות לצד הצמד המונפש בסדרת הספין אוף "בובו וזץ יוצרים". ידיים מוצג כמוכשר ויצירתי, בכך שבכל פרק מכין יצירות ברוח החג המוצג בפרק, מדריך את הקהל, ומקבל מחמאות על עבודתו מבובו וזץ.
 ויגו: כלב דמוי קופסה אשר הגיע במקור כהודעת אזהרה על בעיה ב-HOT VOD Young בסרט הקצר "בובו וזץ בתעלומה הגדולה". ויגו אינו מדבר, אך משמיע קולות כלביים ומתנהג בהתאם. זץ נוטה להרגיש כי ויגו מעיק עליו, ומאט את הצמד בדרכו לפתרון התעלומה, אולם בובו חש חיבה כלפי ויגו. בסוף הסרט הקצר, ויגו מקבל תוכנית אירוח משלו.

 פרקים 
לסדרה הופקו למעלה מ-200 מערכונים בשלל נושאים. אורכו הממוצע של מקבץ מערכונים המכיל בין 4–7 מערכונים הוא 5 דקות; אורכו הממוצע של מערכון נע בין חצי דקה ל-2 דקות. רוב המערכונים זמינים בשירות ה-VOD, בעוד שחלק נגנזו והועלו למקומות אחרים בנפרד.

שבעה מערכונים דובבו לאנגלית, ופורסמו בערוץ ה-Vimeo של Shortcut Playground. בין המערכונים המדובבים: "הדרך לאנימליה", "בובו ספוג", "להעיר את בובו", "הדיקור הסיני", "סופר בובו", "קיק בובוטסקי" ו"הפינגווין של זץ".
מספר הפרקשם הפרק1הכרותבובו ספוגזץ הקרייןמשחק חדשחרדת נטישההחופש הגדולטוסיק מדבר2מכתבי מעריציםצחוקיםלפרוץ מהמסך הקטןוואלאס וגרומיטאחד נגד בובובובו הקוסםמשחק מטקות3המצאת המאהמכתבי מעריצים 2טלוויזיה בחינםמאיפה באים ילדים?יודע לעשות שפן?הופ הופ הופתקוע עם בובו4להעיר את בובוהמילה האסורהפחזניותשעון הקוקייה החדשצורם לילכבות את האורמי בא להופעה?דיסקו בובו5רינת באה לבקרסופר בובוהבועות של בובובחזרה לעתידשנה טובהההתחלפותהדיקור הסיני6זץ הציירחולצות חדשותסוחבים סולםמי ינקה את השירותיםסביבון בהזמנה אישיתשיר הטאללה7פינוקיויוצאים לפיקניקהמרק של מרתההניסויהמופע הנוצץ של זץ מארח את דורהמי כיבה את האור?8קיק בובוטסקיהפסטיזץהפיג'מותמסיפורי בובוהפינגווין של זץהכי מפורסם בעולם9המופע הנוצץ של זץ מארח את קופיקומי הזיז את זץשאלות ומשאלותהכשרון של בובועץ המשפחהמתבלבלים10טיסה לחלללעולם לארק רשתאלף כבאיםההמצאהמה יותר גדולתנו לסוני צ'אנס11מדליקיםיום הולדת שמחקולר הקסמיםהדרך לאנימליהאבקה נגד פיליםאבן המשאלות12מתחפשים בפוריםבגלל הגמלבובו שופט עליוןההפסקה הגדולהאוטובוס הקסמיםברומיטיחרדון הקסם13המופע של זץ מארח את רינתהמספריים של בובובדיחת קרשהגן הקסוםעל הפהסוף העולם14תרגש אותי!אל תנסו את זה בביתמה עובר על זץ?חכמת החרדוןג'סי וזץ לנצחמסי הבא15שעת כושרבננה מונטנהתן לי רמזהחור ועונשולא אקטולאיהחיים הסודיים של בובו וזץשימפנזץאלף לילה ולילה16קונג פו זץבובו חופרהיה היה בובולהפנט את בובוהמופע המפוצץ של זץזץ המתכווץחסרי המעוף17הנקמההכינו את הממחטותשרלוק זץלהגניב את בובוהלוחם האמיץ זץבונז'ור מסייה בובואיך ממחזרים?18טיטאניקמה זה זץ?הכל בסדרמתחת למיםנשיונל זאוגראפיקבובו מארליהאנטומיה של זץ19מסביב לעולם ב-30 שניותבקצב הבובודרדסבובובובו אליוטאיך עושה צב?בובו דה וינצ'י20תיק הקסמיםטיק טק טק טקפרפר נחמדרואים עולםגלגל אותה בובובובו X מן21לנפח את בובועיתונאי חוקרהאקרובטיםאמאל'ה עכברעל גג העולםעץ הכסףכוכב נופל22נוצת המזלפרפר-מןבאופן מילוליטינקר בובוהתחתונים של בובוחולי ירח23הישרדותסטנד-אפ זץבובוטריקהעצה של זץהקונצמעכרים24הנסיך בובוהכפיליםצפוף באוזןליגת האלופותהמתיחה הגדולה25המתחזץשאלה מכשילהטעות בשיבוטמה חסר26שעון הקסםהפיה בובומלאך או שטןהפרעת קשבלחיות בריא27זץ וחיות אחרותעל המפהשותקים באפלהחבר שכזהמרק בננותמי מפחד מהנוקמים?28המטמון שירד לטמיוןמילון דיג'ימוןחלום בהקיץנחש מחמדחברים לנצח29זץ התותחחנונים ונהניםגרגרני ועצבניגדול להיות קטןגול עצמי30פקמןבובו הקורעהחוף של זץאופנת בובוהמתיחה הגדולה31בובו והחרקיםחד בובסיפור אחרי השינההבאנו ביקורים

 המשכים 
 בובו וזץ בתעלומה הגדולה 
בובו וזץ בתעלומה הגדולה הוא סרט קצר שאורכו כ-18 דקות. הסרט עוסק בבובו, זץ וחברם החדש, ויגו, אשר מקבלים משימה לגלות מי גורם לתקלות בעולמות התוכן של HOT VOD Young. השלישייה מבקרת בכל עולמות התוכן ב-VOD (סרטים, ערוצי ילדים, פעוטות וקטנטנים) בניסיון לפצח את התעלומה.

הסרט זמין לצפייה בשירות ה-VOD בשתי דרכים: כל הסרט באופן רציף במשך כ-18 דקות, וכ-8 פרקים המייצגים חלקים שונים מהסרט.

 בובו וזץ יוצרים לחגים 
בובו וזץ יוצרים לחגים היא תוכנית ספין אוף למערכונים המקוריים, המציגה מדריכי עשה זאת בעצמך בהשתתפות בובו, זץ וחברם, ידיים. כל פרק עוסק בחג או מועד מסוים, והיצירה בהתאם. הפרק מתחיל בהצגת החג על ידי בובו וזץ, ומיד לאחר מכן, סרטון הדרכה להכנת יצירה ברוח החג, בו מפורטים כל השלבים להכנת היצירה. אורך פרק ממוצע נע בין דקה לדקה וחצי.
מספר פרקהחג בו עוסק הפרקהיצירה1ט"ו בשבטעץ פונפונים2פסחכרטיס ברכה מעוצב כתווית לבקבוק יין3שבועותסלסלת ביכורים מבקבוק פלסטיק4סוכותשרשרת לקישוט הסוכה5חנוכהחנוכייה6יום המשפחהשלט עם שם המשפחה7פוריםליצן מתמונה אישית

 בתרבות 
דמויותיהם של בובו וזץ הופיעו במגוון פרסומות עבור HOT, מעבר לאלה הנמצאות במערכונים. בפסח ובחופש הגדול, תכנים שבעבר היו זמינים בתשלום הופכים לזמינים בחינם לתקופה מוגבלת. על מנת לשווק מבצעים אלה, הופקו קליפים בכיכובם של בובו וזץ, אשר כל אחד מהם מכיל שיר מקורי המדבר על היקף התכנים הרב וזמינותם בחינם. קליפים אלו הופקו מ-2009 עד 2018, השנה בה חברת HOT הפסיקה להשתמש בבובו וזץ בתור הפרזנטורים של השירות.

ב-2009, דמויותיהם של השניים הופיעו במופע הפסטיגל של אותה השנה, "קונג פו פסטיגל". לפסטיגל נכתב שיר מקורי, "שיר הטאללה", אותו בובו וזץ שרים כדי "לפרוץ" ממסך הטלוויזיה. בנקודה אחת בפסטיגל הוצגה אגם רודברג בתור חברה של בובו, ובנקודה אחרת גירש אלי יצפאן את השניים מהבמה בתור שוטר.

בנוסף, דמויותיהם של בובו וזץ הופיעו בעולם הווירטואלי "גלובו", אשר שוחרר בשנת 2016. דמויותיהם הוסרו מהמשחק בספטמבר 2018, כש-HOT הפסיקו להשתמש בהם עבור הפרזנטורים של השירות. בשנת 2019, צוות הפיתוח של המשחק פרש.

 קישורים חיצוניים 



 הערות שוליים 

קטגוריה:סדרות הנפשה ישראליות
קטגוריה:מערכונים
קטגוריה:HOT: תוכניות וסדרות